
Megfizethető építészeti igényesség

Az építőipar válságba került, az anyagi források rohamosan csökkennek, de a megbízói igények minden eddiginél magasabbak. Tervpályázatok világítottak rá arra, hogy a projektek megvalósulásához szükséges anyagi források nem megfontolt, szakmaiatlan felhasználása, valamint az építész alkotta értékteremtő megoldások mindig feszültséget gerjesztenek, így építészként, fő feladatunk az érték létrehozásán túl a gazdaságosságra, fenntarthatóságra való törekvés. Írásomban, részletesen bemutatom és elemzem azt a pályamunkát, amely paradigmaváltásra késztetett, s így a kutatási témám alapjául szolgált. Továbbá felvázolom, azt a gondolkodásmódot és szakmai eszköztárat, mellyel a jövőben megvalósíthatók a megbízó gazdasági érdekei és biztosíthatók a társadalom igényei. Lehetőségeket, irányelveket és a hasznosítható ötletek adaptálási lehetőségeit kutatom, szem előtt tartva az épített örökség értékeinek megőrzését, újraértelmezését. Kutatómunkám jövőbeni eredményei segíthetik a pályakezdő mérnök beilleszkedését a nagy változáson keresztül ment építőipar legtöbb szegmensébe. Segíthet abban, hogy felismerjük, feltárjuk a gazdasági válságból is eredő alapvető társadalmi és szakmai problémákat, azok összefüggéseit, és ezekre megfelelően reagálva korszerű, ugyanakkor gazdaságos megoldásokat valósíthassunk meg.



